รองนายกรัฐมนตรี กำชับทุกหน่วยงานเร่งดูแลสถานการณ์ภัยแล้ง ยืนยัน พื้นที่อุตสาหกรรมไม่ได้รับผลกระทบจากภัยแล้ง
พลเอก ฉัตรชัย สาริกัลยะ รองนายรัฐมนตรี เปิดเผยว่า ได้กำชับทุกหน่วยงานเร่งช่วยเหลือประชาชน เพราะจากข้อมูลในปีนี้ อาจมีภาวะภัยแล้งเพิ่มขึ้น ดังนั้นทุกหน่วยงานจะต้องจัดลำดับความเร่งด่วนการใช้น้ำและบริหารจัดการน้ำในเขื่อน ซึ่งในสัปดาห์นี้ตนเองจะเชิญทุกหน่วยงานที่เกี่ยวข้องเข้ามาหารือ เพื่อกำหนดว่า มีเรื่องใด หรือจุดใด ที่จะต้องแก้ปัญหาอย่างเร่งด่วน หรือต้องมีแนวทางบริหารจัดการเพิ่มเติม ในขณะเดียวกัน นายกฯได้เย้นย้ำว่าแม้จะมีปัญหาภัยแล้ง แต่ต้องไม่ให้ประชาชนได้รับความเดือนในเรื่องน้ำอุปโภคบริโภค        รองนายกรัฐมนตรี กล่าวว่า ขณะนี้มีความห่วงใยพื้นที่ที่อยู่นอกเขตชลประทาน ซึ่งเป็นปัญหาสำคัญ พร้อมยืนยันในพื้นที่ภาคตะวันออก ซึ่งเป็นเขตอุตสาหกรรมสำคัญ จะไม่ได้รับผลกระทบจากปัญหาภัยแล้ง พร้อมย้ำว่า ปัญหาภัยแล้งจะมีความรุนแรงตั้งแต่ช่วงนี้ไปจนถึงเดือนเมษายน เมื่อเข้าสู่เดือนพฤษภาคมสถานการณ์ก็จะดีขึ้นตามลำดับ